stanford-oval/wikipedia huggingface dataset:
גובלינים (סדרת משחקים)

| --- | --- |

עטיפת המשחק הרביעי
 כללי
 תאריך הוצאה:  1991 
 סוגה:  משחקי הרפתקאות גרפיים
 פיתוח:  קוקטל וויז'ן 
 הוצאה לאור:  Sierra Entertainment 
 ארץ מקור:  צרפת 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  Microsoft Windows, Mac OS Classic, iOS, אטארי ST, DOS, קומודור אמיגה, אנדרואיד 
 
גובלינים (באנגלית: Gobliiins) היא סדרת משחקי מחשב בעלת 4 כותרים. שלושת המשחקים הראשונים פותחו על ידי החברה קוקטל וויז'ן, המשחק הרביעי פותח על ידי סוסיאיטי פולנה. הוגה הרעיון שמאחורי המשחקים ומפתחם הראשי הוא פייר גילהודס.
המשחק יכול להחשב כשילוב בין משחקי הרפתקאות למשחקי חשיבה (פאזלים). השחקן צריך לפתור את התעלומה במסך הנוכחי על מנת להגיע למסך הבא. לאחר פתרון של כמה מסכים עובר השחקן לשלב הבא. השלבים הולכים ונהיים קשים ככל שמתקדמים במשחק. במהלך המשחק שולט השחקן בכמה גובלינים במקביל, ונעזר ביכולת הייחודית של כל גובלין. אפשר לשלוט בגובלין אחד בכל זמן, אבל בהתאם לזירה, ניתן להחליף בין הגובלינים. במשחק המקורי קיימים פסי בריאות לכל אחד משלושת הגובלינים, אך במשחקים הבאים הפס נעלם.
מספר האותיות "i" בשם המשחק מציין את מספר הגובלינים עליהם ניתן לשלוט, בדומה לכך גם מספר האותיות "ו" בשם העברי של המשחק מציין את מספר הגובלינים שעליהם ניתן לשלוט (מלבד המשחק הרביעי שהתעלם מכך בשם שניתן לו בארץ).
המשחקים בסדרה > גובלינים (1991)

במשחק המקורי, אשר יצא בשנת 1991, חבורת הגובלינים יוצאת למסע כדי למצוא מזור למכאובי המלך שהוטלה עליו קללה על ידי המכשף הרשע.
השחקן יכול לשלוט בשלושה גובלינים במקביל. לכל אחד יש את היכולת המיוחדת שלו. הגובלין הראשון, בוֹבוֹ, הוא לוחם אשר יכול לגרום לדברים להישבר וליפול. הגובלין השני, הוּטר, הוא קוסם אשר יכול להשתמש בקסמיו על חפצים ולגרום לדברים בלתי צפויים. הגובלין השלישי, דווין, הוא היחידי שיכול לאסוף חפצים, וניתן להגדירו כגנב.
מהלכים שגויים יכולים לגרום לגובלין להסתבך, כמו השארתו באזור לא בטוח ושימוש שגוי בחפץ, וכך לצמצם את פס הבריאות שלו. כאשר אחד מהגובלינים מת, המשחק נגמר.
המשחקים בסדרה > גובלינים 2 (1992)

בשנת 1992 הופץ המשחק השני בסדרת הגובלינים. הפעם מטרתם היא לחלץ את הנסיך הצעיר שנחטף על ידי שד שהפכו לשוטה החצר ולהחזירו בריא ושלם לאביו המלך.
במשחק זה שולט השחקן בשני גובלינים - פינגוּס החכם והביישן, ווינקל הטיפש והאמיץ. שני הגובלינים יכולים לאסוף חפצים, אך משתמשים בהם בצורה שונה. חידוש מסוים במשחק זה הוא הצורך לחזור למסכים קודמים כדי להשלים את פתרון הפאזל. בנוסף, ניתן לתת לשני הגובלינים פקודה בו זמנית.
המשחקים בסדרה > גובלינים 3 (1993)

בשנת 1993 יצא לשוק המשחק השלישי בסדרה. בלאונט, גיבור המשחק, הוא עיתונאי שיוצא למסע במטרה להגיע לשתי ממלכות מרוחקות כדי לכתוב סיקור על היריבות ביניהן אודות אוצר רב ערך.
הפעם שולט השחקן בגובלין יחיד, אך הוא מקבל סיוע במהלך המשחק מיצורים שונים. חלק מהאזורים במשחק גדולים יותר מהמסך, ולכן צורף אליהם פס גלילה.
המשחק תורגם לעברית על ידי חברת מחשבת.
המשחקים בסדרה > גובלינים 4 (2009)

המשחק הרביעי בסדרה יצא בשנת 2009. מטרת הגובלינים היא למצוא את חיית המחמד של המלך, דוב הנמלים רירי, שברח מביתו בחיפוש אחר הרפתקאות.
ההבדל הבולט במשחק הרביעי בסדרה לעומת שלושת המשחקים הראשונים הוא המנוע הגרפי התלת־ממדי של המשחק. מלבד זאת המשחק משמר את האופי של שלושת המשחקים הקודמים בסדרה ובמיוחד הוא נושא דמיון גדול למשחק הראשון. במשחק זה שולטים בשלושה גובלינים שונים שלכל אחד מהם יש את יכולותיו המיוחדות: צ'ופ הבלש, סטוקו הלוחם ופרליאוס הקוסם. הפעולות שהם יכולים לבצע דומות לפעולות האפשריות של מקביליהם במשחק הראשון. כמו כן, חלק מהשלבים הם עיבוד של שלבים מן המשחק המקורי.
המשחקים בסדרה > גובלינים 5 (2023)

המשחק החמישי בסדרה נוצר בזכות שני קמפיינים מוצלחים באתרי מימון ההמונים Ulule‏ ו-Kickstarter‏. המשחק יצא לראשונה לשווקים במאי 2023 ב-Itch.io‏ וביולי 2023 ב-Steam.
במשחק השחקן שולט בשלושת הגובלינים מהמשחק הראשון בסדרה. המטרה במשחק היא לגלות מה המקור של אקדח לייזר מסתורי שהופך אנשים לתפוחי אדמה אנתרופומורפיים.
ראו גם

וודרף והשניבל של אזימוט
הערות שוליים

↑  "Gobliiins5". Ulule.
↑  "Gobliiins 5 (2023) - Game details". Adventure Gamers (באנגלית).
↑  "Gobliiins5 by Pierre Gilhodes". itch.io.
↑  "GOBLiiiNS5". Steam (באנגלית). נבדק ב-10 באוגוסט 2023. {{cite web}}:  (עזרה)
עטיפת המשחק השלישי
טניס באולימפיאדת הנוער בואנוס איירס (2018)

| --- | --- |

 היכל:  מועדון טניס הדשא של בואנוס איירס
 תאריך התחלה:  7 באוקטובר 2018
 תאריך סיום:  14 באוקטובר 2018
 מתחרים:  64 (32 נערים ו-32 נערות)
 → 2014 
טורנירי הטניס באולימפיאדת הנוער בואנוס איירס (2018) התקיימו במועדון טניס הדשא של בואנוס איירס בין התאריכים ה-7 באוקטובר ל-14 באוקטובר 2018. התחרויות הורכבו מחמישה טורנירים: טורניר יחידים בחלוקה מגדרים, טורניר זוגות בחלוקה מגדרית וטורניר זוגות מעורב.
העפלה

ההעפלה לטורניר היא אישית והמכסה ניתנת לספורטאי ולא לוועד האולימפי המקומי. כל הטניסאים המשתתפים בטורניר נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל הספורטאים נדרשים להיות בני 15 עד 18, בזמן המשחקים (תאריך הלידה בין ה-1 בינואר 2000 ל-31 בדצמבר 2003).
הוועד האולימפי הבינלאומי והפדרציה הבינלאומית לטניס סיכמו ש־32 טניסאים מכל מגדר יעפילו לטורנירים. כל מדינה יכולה לשלוח עד 2 טניסאים מכל מגדר לתחרויות. 12 מכסות לכל מגדר חולקו למדרוגים הראשונים בהתאם לדירוג העולמי לנוער של הפדרציה הבינלאומית לטניס כפי שפורסם ב-16 ביולי 2018, בהתאם למגבלת המכסות למדינה. 10 מכסות נוספות לנערים חולקו למדורגים הגבוהים בדירוג העולמי לגברים (ATP) בתנאי שהם מעל למקום ה-450 ו-10 מכסות נוספות לנערות חולקו למדורגות הגבוהות בדירוג העולמי לנשים (WTA) בתנאי שהם מעל למקום ה-200, כפי שפורסם ב-16 ביולי 2018. אם עשרת המכסות לא הוקצו, הם יוקצו לזכאים הבאים, בהתאם לחלוקה המגדרית, בדירוג העולמי לנוער של הפדרציה הבינלאומית לטניס.
6 מכסות לכל מגדר יחולקו לספורטאי המדורג ביותר בהתאם לדירוג העולמי לנוער של הפדרציה הבינלאומית לטניס כפי שפורסם ב-16 ביולי 2018, בחלוקה לשש היבשות: אירופה, אסיה, אוקיאניה, צפון אמריקה, דרום אמריקה ואפריקה בתנאי שהם לא מיוצגות במכסות שחולקו עד כה ופורטו בפסקה הקודמת. מכסות שלא יוקצו יחולקו מחדש לזכאים הבאים, בהתאם לחלוקה המגדרית, בדירוג העולמי לנוער של הפדרציה הבינלאומית לטניס. בנוסף, מכסה בודדת, לכל טורניר ניתנה למדינה המארחת, ארגנטינה. עם זאת, אם ארגנטינה תזכה במכסה בהתאם לחלוקת המכסות שתוארה מעלה, מכסת המדינה המארחת תוקצה מחדש. שלוש מכסות יוקצו כהקצאה עולמית.
כל 64 הטניסאים המשתתפים בטורניר היחידים ישתתפו בטורנירי הזוגות. הציוות של טורנירי הזוגות, הן בחלוקה מגדרית והן מעורב, יקבע בהתאם לסדר העדיפויות הבא:
ספורטאים מאותה מדינה.
ספורטאים מאותו מרחב (region).
ספורטאים מאותה אזור (zone).
שילוב של ספורטאים מיבשות שונות.
| תחרות העפלה | תאריך | כמות מכסות | מדינה מעפילה לנערים | מדינה מעפילה לנערות |
| --- | --- | --- | --- | --- |
| המדינה המארחת |  | 1 |  ארגנטינה |  ארגנטינה |
| דירוג העולמי לנוער של הפדרציה הבינלאומית לטניס | 16 ביולי 2018 | 12 |  |  |
| דירוג עולמי לגברים/דירוג עולמי לנשים | 16 ביולי 2018 | 10 |  |  |
| ייצוג יבשתי | 16 ביולי 2018 | 6 |  |  |
| הקצאה עולמית |  | 3 |  |  |
| סך הכל | סך הכל | 32 |  |  |
לוח זמנים

| תאריך | יום | שעת התחלה | תחרות |
| --- | --- | --- | --- |
| 7 אוקטובר | ראשון | 10:00 | יחידים נערים - סיבוב 1 זוגות נערות - סיבוב 1 |
| 8 אוקטובר | שני | 10:00 | זוגות נערים - סיבוב 1 יחידות נערות - סיבוב 1 |
| 9 אוקטובר | שלישי | 10:00 | זוגות מעורב - סיבוב 1 יחידים נערים - סיבוב 2 זוגות נערות - רבע גמר |
| 10 אוקטובר | רביעי | 10:00 | יחידות נערות - סיבוב 2 יחידים נערים - רבע גמר זוגות נערים - רבע גמר זוגות נערות - חצי גמר |
| 11 אוקטובר | חמישי | 10:00 | זוגות מעורב - סיבוב 2 יחידות נערות - רבע גמר יחידים נערים - חצי גמר |
| 12 אוקטובר | שישי | 10:00 | זוגות מעורב - רבע גמר יחידות נערות - חצי גמר זוגות נערים - חצי גמר יחידים נערים - מקום שלישי זוגות נערות - מקום שלישי |
| 13 אוקטובר | שבת | 10:00 | זוגות מעורב - חצי גמר יחידות נערות - מקום שלישי זוגות נערים - מקום שלישי יחידים נערים - גמר זוגות נערות - גמר |
| 14 אוקטובר | ראשון | 10:00 | זוגות מעורב - מקום שלישי וגמר יחידות נערות - גמר זוגות נערים - גמר |
הערות שוליים

1 2 3 4  הוועד האולימפי הבינלאומי והפדרציה הבינלאומית לטניס (1 בנובמבר 2017). "Qualification System – Youth Olympic Games Buenos Aires 2018 - Tennis" (PDF) (באנגלית). נבדק ב-29 ביוני 2018. {{cite web}}:  (עזרה)
וול סטריט 14

| --- | --- |

וול סטריט 14
 מידע כללי
 סוג:  גורד שחקים 
 שימוש:  משרדים
 כתובת:  וול סטריט 14, מנהטן, ניו יורק
 מיקום:  מנהטן 
 מדינה:  ארצות הברית
 מפעיל:  Bankers Trust 
 הקמה ובנייה
 תקופת הבנייה:  1910–1912 (כשנתיים)
 תאריך פתיחה רשמי:  1912 
 אדריכל:  שריב, לם והרמון
 סגנון אדריכלי:  אדריכלות נאו-קלאסית 
 מידות
 גובה:  164.59 מטר
 שטח:  88,872 מ"ר 
 קומות:  32 
 קואורדינטות:  40°42′28″N 74°00′39″W﻿ / ﻿40.70778°N 74.01083°W﻿ / 40.70778; -74.01083
 האתר הרשמי של וול סטריט 14
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיוול סטריט 14(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיוול סטריט 14(למפת מנהטן רגילה) וול סטריט 14(למפת מנהטן מוגדלת) וול סטריט 14
 
וול סטריט 14 (באנגלית: 14 Wall Street) הוא גורד שחקים הממוקם בוול סטריט 14 שברובע הפיננסי במנהטן, ניו יורק, ארצות הברית. הבניין מתנשא לגובה של 164.59 מטרים והוא בעל 29 קומות. הוא תוכנן על ידי משרד האדריכלים "טרוברידג' וליוינגסטון" (Trowbridge & Livingston) בסגנון אדריכלות נאו-קלאסית ושימש כמטה המשרדים של ארגון הבנקאות Bankers Trust. בנייתו החלה בשנת 1910 והסתיימה בשנת 1912. תוספות עיצוביות בסגנון האר דקו, שתוכננו על ידי משרד האדריכלים "שריב, לם והרמון", נבנו בו בין השנים 1931–1933. הפירמידה בראשו מהווה נקודת ציון בקו הרקיע של מנהטן ואף הפכה ללוגו של ה-Bankers Trust גם לאחר שמכר את הבניין בשנת 1937.
הבניין הוא בעל מעמד מבנה היסטורי עירוני מה-14 בינואר 1997.
היסטוריה

הקמפנילה של סן מרקו
ציור אמן של המאוזוליאום בהליקרנסוס
הרעיון התכנוני העומד מאחורי תכנונו של וול סטריט 14 היה למקם את ראש המאוזוליאום בהליקרנסוס על הקמפנילה של סן מרקו שבוונציה. בעוד גורדי שחקים רבים באותה תקופה השתמשו בהשראת מגדלי הפעמונים הוונציאנים כמודל עיצוב מגדלים מודרניים, היה וול סטריט 14 הראשון ששם "מקדש" בראשו. בפירמידה זו לבדה ישנן שבע קומות והיא הופיעה בסלוגן של ה-Bankers Trust ‏("A Tower of Strength").
שלב הבנייה הראשון החל עם רכישת בניין גילנדר בן 20 הקומות, שניצב במגרש, והריסתו. עם הריסתו נחשב בניין גילנדר לגורד השחקים הראשון שמפנה את מקומו לגורד שחקים אחר. כשהושלם היה לבניין הבנקאי הגבוה בעולם.
בשנת 2012, רכש אלכסנדר רווט (Alexander Rovt), מיליארדר שעשה את הונו בעסקי הדשנים, את הבניין תמורת 303 מיליון דולר אמריקאי.
ראו גם

גורדי שחקים בניו יורק
גורדי שחקים מוקדמים
הערות שוליים

↑  וול סטריט 14 באתר skyscraperpage.com
↑  וול סטריט 14 באתר structurae.net
↑  וול סטריט 14 באתר Empois.com
↑  New York City Landmarks Preservation Commission; Postal, Matthew A. (ed. and text); Dolkart, Andrew S. (text). (2009) Guide to New York City Landmarks (4th ed.) New York:John Wiley and Sons. ISBN 978-0-470-28963-1, p.14
↑  האריס גייל "Bankers Trust Building Designation Report" (14 בינואר 1997)
↑  "Skyscraper Going: Higher One Coming. Razing 20-Story Gillender Building to Make Room for 32-Story Bankers' Trust Home". ניו יורק טיימס 30 באפריל 1910.
| --- | --- |
בקרת זהויות :  VIAF: 316746756   WorldCat (עם VIAF): 316746756
טורמנטום

טורמנטום (בלטינית: tormentum) היו העינויים שהופעלו ברומא העתיקה.
בתקופת הרפובליקה הרומית, היה אסור לענות אזרחים רומים וגם עבדים היה מותר לענות רק במקרים מיוחדים, כדי לחשוף עניינים חשובים ביותר (כמו במקרה קשר קטילינה) או במקרה של גילוי עריות של אדונם, שכן זה נחשב פשע כנגד האלים.
בתקופות מאוחרות יותר, ניתן היה לענות עבדים כדי להעיד נגד אדוניהם במקרים של בגידה, מזימה להרוג בעל משרה (majestas) או ניאוף. בתקופת הקיסרים, ניתן היה לענות גם אזרחים חופשיים במקרים של בגידה, על אף שהשימוש בעינויים הוגבל בדרך כלל לאנשים ממוצא נחות (אם כי ישנם מקרים שבהם שימשו עינויים גם אצל סנטורים ובני מעמד הפרשים).
ערך זה הוא קצרמרבנושא רומא העתיקה. אתם מוזמנים לתרום לוויקיפדיה ו.
פארק פרש קילז

| --- | --- |

 מידע כללי
 תאריך הקמה:  אפריל 1948 
 מיקום
 מדינה:  ארצות הברית ארצות הברית
 מיקום:  סטטן איילנד 
 קואורדינטות:  40°34′36″N 74°11′14″W﻿ / ﻿40.57667°N 74.18733°W﻿ / 40.57667; -74.18733
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיפארק פרש קילז(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיפארק פרש קילז
 
מפת פארק פרש קילז, שנמצא בקצה המערבי של סטטן איילנד
פארק פרש קילז (באנגלית: Fresh Kills) הוא פארק ציבורי ברובע סטטן איילנד, בעיר ניו יורק, במדינת ניו יורק שבארצות הברית. קודם להקמתו היה הפארק אתר שפיכת זבל הגדול ביותר בעולם, והמזבלה העיקרית של העיר ניו יורק במאה ה-20.
היסטוריה

טרם הקמת הפארק שכנה במקום מזבלה שהוקמה ב-1948 והפכה במהלך השנים למזבלה הגדולה בהיסטוריה. ערמות האשפה הפכו למעשה לגבעה הגבוהה ביותר מעשי ידי אדם בחוף המזרחי של ארצות הברית. המזבלה, שהייתה בעצם מטמנה, כללה בשיאה ארבע גבעות בגובה של 30 עד 70 מטר כל אחת שהיו חלק ממתחם בשטח כולל של 9000 דונם, שהם 9 קמ"ר.
בעקבות לחץ של ארגוני איכות הסביבה נסגרה המזבלה, אולם נפתחה שנית באופן זמני לאחר פיגועי 11 בספטמבר על מנת שיושמו בה הריסות מגדלי התאומים. ההריסות הועברו מאוחר יותר מהמזבלה ומוחזרו. חלק מהזבל של העיר ניו יורק מתנייד למפעל לייצור אנרגיה בניו ג'רזי, והשאר מועבר להטמנה במדינות אחרות, וכמו פנסילבניה ואלבמה לניו יורק אין מזבלה משלה.
בשנת 2003 הוכרז על תוכנית שיקום מקיפה למזבלה שתהפוך אותה לפארק ציבורי שבגמר בנייתו שטחו צפוי להיות פי שלושה מהסנטרל פארק. בניית הפארק החלה בשנת 2008 והעבודות צפויות להיערך עד לשנת 2035–2037.
הערות שוליים

↑  טלי שמיר, ניו יורק, זבל של חוקרת, באתר כלכליסט, 4 ביולי 2013
↑  אסתר זנדברג, רפואה אלטרנטיווית לנוף, באתר הארץ, 3 במרץ 2003
| --- | --- |
בקרת זהויות :  VIAF: 316600659   WorldCat (עם VIAF): 316600659
סאות' ביי לייקרס

| --- | --- |

 מידע כללי
 תאריך ייסוד:  2006
 מדינה:  קליפורניה, ארצות הברית
 אולם ביתי:  מרכז אימוני הבריאות של UCLA (750 מושבים)
 מיקום:  אל סגונדו, קליפורניה
 ליגה:  ליגת הפיתוח של ה-NBA
 אזור:  מערב
 בית:  הבית הפאסיפי
 היסטוריה:  לוס אנג'לס די-פנדרס (2006–2017)  סאות' ביי לייקרס (2017–)
 בעלים:  לוס אנג'לס לייקרס
 מאמן:  מיילס סימון
 צבעי תלבושת:  סגול, זהב, תכלת
 southbay.gleague.nba.com
 
סאות' ביי לייקרס (באנגלית: South Bay Lakers) היא קבוצת כדורסל מלוס אנג'לס, קליפורניה, המשחקת בליגת הפיתוח של ה-NBA ומסונפת לקבוצת ה-NBA לוס אנג'לס לייקרס. הקבוצה הוקמה בשנת 2006 כלוס אנג'לס די-פנדרס (Los Angeles D-Fenders), והייתה הקבוצה הראשונה בליגה המסונפת לקבוצת NBA. אחרי עונת 2016/17, מותגה הקבוצה מחדש כיסאות' ביי לייקרס ועברה למרכז אימוני הבריאות של UCLA באל סגונדו, קליפורניה, המשמש גם כמרכז האימונים של הלוס אנג'לס לייקרס. לקבוצה אין אף אליפות, אך היא זכתה פעמיים בגמר האזור המערבי.
היסטוריה > כלוס אנג'לס די-פנדרס > בחירת השם

שם הקבוצה נבחר בתחרות במתכונת הדומה לטורניר כדורסל המכללות, עם 64 שמות אפשריים. לבסוף נותרו 2 שמות בגמר: ה"די-פנדרס" וה"ברייקרס" (Breakers). במקור השם שנבחר היה הברייקרס, אך אז גילו בהנהלת המועדון שהשם שייך לקבוצת כדורסל גמדים מקומית, והחליטו לקרוא לקבוצה בשם המפסיד. השם והלוגו נחשפו ב-26 ביולי 2006.
היסטוריה > כלוס אנג'לס די-פנדרס > 2006-2017

עונת הבכורה של המועדון, 2006/07, הסתיימה במאזן שלילי של 23-27, אך ב-1 באפריל 2007 שחקן הקבוצה ג'ורדן פארמר הפך לשחקן הראשון שמשחק באותו יום במשחק ליגת הפיתוח ובמשחק NBA כשיחק גם במדי הלוס אנג'לס לייקרס. בעונה שלאחר מכן העפילו הדי-פנדרס לפלייאוף בזכות מאזן 32-18, ניצחו בסיבוב הראשון את קולורדו 14' אבל הודחו בחצי הגמר על ידי איידהו סטאמפייד, שזכו באליפות, 97-90. בשתי העונות שלאחר מכן לא העפילה הקבוצה לפלייאוף ובעונת 2010/11 אף לא העמידה קבוצה לליגה. בעונת 2011/12 חזרה בסערה, סיימה במקום הראשון במערב, ניצחה את איווה וולבס ואת בייקרספילד ג'אם 2-0 והפסידה בגמר הליגה לאוסטין ספרס 1-2. בעונת 2013/14 סיימו הדי-פנדרס במקום הראשון במערב אך הודחו כבר בסיבוב הראשון על ידי סנטה קרוז ווריורס. בעונת 2015/16 העפילו הדי-פנדרס לפלייאוף מהמקום השני בבית הפסיפי, ניצחו את רינו ביגהורנס ואת אוסטין 2-1 והפסידו בגמר הליגה לסו פולס סקייפורס 0-2. בשנה שלאחר מכן העפילה הקבוצה מהמקום הראשון בבית, אבל הופתעה בסיבוב הראשון על ידי ריו גראנדה ואלי וייפרס. בסוף אותה עונה הודיע המועדון על שינוי השם והלוגו לסאות' ביי לייקרס.
היסטוריה > סאות' ביי לייקרס

ב-9 באפריל 2017 הכריזו הלוס אנג'לס לייקרס כי הדי-פנדרס ימותגו מחדש כ"סאות' ביי לייקרס" בסיום עונת 2016/17. הם גם הודיעו שהם עוזבים את מרכז האירועים של טויוטה ועוברים למרכז אימוני הבריאות החדש של UCLA באל סגונדו, שישמש גם כמתקן האימונים החדש של הלייקרס. בעונתם ראשונה בשם זה סיימו הלייקרס במקום השני בבית הפסיפי, ניצחו בסיבוב הראשון של הפלייאוף את אוקלהומה סיטי בלו 125-105, הדיחו בחצי גמר המערב את רינו ביגהורנס 126-109 והפסידו בגמר המערב לאוסטין ספרס, שזכתה באליפות, 104-93. בשתי העונות הבאות לא העפילו הלייקרס לפלייאוף, ובעונת 2020/21 לא השתתפו בליגה.
בעונת 2021/22 הם הגיעו עד לחצי גמר של הליגה. בסיום עונה כדורסלן הקבוצה מאק מק'לאנג זכה בתואר "רוקי העונה".
עונה אחרי עונה

| עונה | בית/אזור | עונה סדירה> מקום | עונה סדירה> ניצחונות | עונה סדירה> הפסדים | עונה סדירה> אחוזי הצלחה | פלייאוף |
| --- | --- | --- | --- | --- | --- | --- |
לוס אנג'לס די-פנדרס
| 2006–07 | מערב | 5 | 23 | 27 | 46% |  |
| 2007–08 | מערב | 2 | 32 | 18 | 64% | ניצחון בסיבוב הראשון (קולורדו) 102-95 הפסד בחצי הגמר (איידהו) 90-97 |
| 2008–09 | מערב | 5 | 19 | 31 | 38% |  |
| 2009–10 | מערב | 9 | 16 | 34 | 32% |  |
2010–11: לא שיחקה
| 2011–12 | מערב | 1 | 38 | 12 | 76% | ניצחון בסיבוב הראשון (איווה) 2-0 ניצחון בחצי הגמר (בייקרספילד) 2-0 הפסד בגמר הליגה (אוסטין) 1-2 |
| 2012–13 | מערב | 3 | 21 | 29 | 42% |  |
| 2013–14 | מערב | 1 | 31 | 19 | 62% | הפסד בסיבוב הראשון (סנטה קרוז) 0-2 |
| 2014–15 | פאסיפי | 4 | 17 | 33 | 34% |  |
| 2015–16 | פאסיפי | 2 | 27 | 23 | 54% | ניצחון בסיבוב הראשון (רינו) 2-1 ניצחון בחצי הגמר (אוסטין) 2-1 הפסד בגמר הליגה (סו פולס) 0-2 |
| 2016/17 | פאסיפי | 1 | 34 | 16 | 68% | הפסד בסיבוב הראשון (ריו גראנדה ואלי) 1-2 |
סאות' ביי לייקרס: 
| 2017/18 | פאסיפי | 2 | 28 | 22 | 56% | ניצחון בסיבוב הראשון (אוקלהומה) 125-105 ניצחון בחצי גמר המערב (רינו) 126-109 הפסד בגמר המערב (אוסטין) 93-104 |
| 2018/19 | פאסיפי | 4 | 21 | 29 | 42% |  |
| 2019/20 | פאסיפי | 4 | 19 | 25 | 43.2% | העונה בוטלה בעקבות מגפת הקורונה |
2020/21: לא שיחקה
| עונה סדירה | עונה סדירה | עונה סדירה | 326 | 318 | 50.6% |  |
| פלייאוף | פלייאוף | פלייאוף | 12 | 13 | 48% |  |
רפאל ויקי

רפאל ויקי (בגרמנית: Raphaël Wicky, נולד ב-26 באפריל 1977) הוא כדורגלן עבר שווייצרי ששיחק בעמדת הקשר, וכיום מאמן כדורגל המאמן את קבוצת יאנג בויז ברן.
ככדורגלן, ויקי שיחק בעיקר בסיון, ורדר ברמן והמבורג, וערך 75 הופעות במדי נבחרת שווייץ.
קריירת מועדונים

ויקי שיחק כנער בפ.צ. סיון, ובשנת 1993 החל לשחק בקבוצה הבוגרת של המועדון, ששיחקה בליגת העל השווייצרית, ועד מהרה הפך לשחקן הרכב קבוע. בעונת הבכורה שלו בקבוצה הבכירה, 1993/94, סיים ויקי עם סיון במקום השלששי בליגה. בעונת 1994/95 סיימו במקום השישי, ובעונת 1995/96 סיימו במקום השני. בעונתו האחרונה של ויקי בסיון, 1996/97, זכתה הקבוצה באליפות ליגת העל השווייצרית. בסיום עונה זו, עזב ויקי את סיון לאחר שערך בשורותיה 130 הופעות ליגה והבקיע שלושה שערים, וחתם בוורדר ברמן מהבונדסליגה.
ויקי השתלב עד מהרה בוורדר ברמן ובעונת 1997/98 סיים עם הקבוצה במקום השמיני בבונדסליגה. בעונת 1998/99 סיים ויקי עם ורדר ברמן במקום ה-13 בבונדסליגה, אך גם זכה עמה בגביע הגרמני, לאחר ניצחון בפנדלים על באיירן מינכן. ויקי שיחק 120 דקות בגמר זה, והבקיע את הפנדל שלו בדו-קרב הפנדלים. בעונת 1999/00 ויקי וברמן הגיעו עד לרבע גמר גביע אופ"א, שם הודחו על ידי ארסנל. באותה עונה, סיימו במקום התשיעי בבונדסליגה, והגיעו שוב לגמר הגביע הגרמני, אך הפעם הפסידו 3-0 לבאיירן מינכן. ויקי נכנס כמחליף בגמר זה בדקה ה-72 במקום ברנהארד טרארס. את עונת 2000/01 החל ויקי בורדר ברמן, אך במחצית העונה עבר לאתלטיקו מדריד, ששיחקה אז בליגת המשנה הספרדית. ויקי ערך 11 הופעות עד לסיום העונה באתלטיקו מדריד, אך לא הצליח לסייע לה להעפיל אל הלה ליגה, כשהקבוצה סיימה רביעית עם מספר נקודות זהה לשל טנריפה השלישית, אך עם הפרש שערים נחות יותר.
בקיץ 2001, לאחר חצי עונה באתלטיקו מדריד, חזר ויקי לבונדסליגה וחתם בהמבורג. בעונת 2001/02 סיים ויקי עם המבורג במקום ה-11 בבונדסליגה. בעונת 2002/03 סיים ויקי עם המבורג במקום הרביעי בבונדסליגה. בקיץ 2003 זכה ויקי עם המבורג בגביע הליגה הגרמנית, לאחר ניצחון 4-2 בגמר על בורוסיה דורטמונד. ויקי נכנס כמחליף בדקה ה-59 של גמר זה, במקום רודולפו קרדוסו. את עונת 2003/04 פתחו ויקי והמבורג בכישלון בגביע אופ"א, כשהודחו כבר בשלב הראשון על ידי דנייפרו דנייפרופטרובסק. את עונת הבונדסליגה סיימו ויקי והמבורג במקום השמיני. בעונת 2004/05 ויקי והמבורג סיימו שוב במקום השמיני. בעונת 2005/06 סיים ויקי עם המבורג במקום השלישי בבונדסליגה שהקנה לקבוצה השתתפות במוקדמות ליגת האלופות. בעונת 2006/07 ויקי והמבורג צלחו את שלב המוקדמות בליגת האלופות כשהדיחו את אוסאסונה, אך סיימו את שלב הבתים במקום האחרון והודחו. בבונדסליגה סיימו ויקי והמבורג במקום השביעי. בתום עונה זו, עזב ויקי את המבורג לאחר שש עונות, בהן ערך 126 הופעות ליגה והבקיע ארבעה שערים.
בקיץ 2007 חזר ויקי למועדון נעוריו סיון, וערך בשורותיו חמש הופעות ליגה. בפברואר 2008 חתם ויקי בצ'יבאס ארצות הברית, שם ערך חמש הופעות אך נפצע ונעדר לתקופה ארוכה. במהלך שנת 2009 הודיעה צ'יבאס על חידוש חוזהו של ויקי, אך לאחר חמישה שבועות, בהם לא שיחק כלל, הודיע ויקי על פרישה ממשחק פעיל מסיבות אישיות.
קריירה בינלאומית

ויקי ערך את הופעת הבכורה שלו במדי נבחרת שווייץ בשנת 1996, ובאותה שנה נכלל בסגל השווייצרי ליורו 1996. ויקי ערך הופעה אחת בטורניר זה, כשנכנס כמחליף במחזור האחרון של שלב הבתים, בו הפסידה שווייץ 1-0 לסקוטלנד. ויקי ושווייץ הודחו בתום שלב הבתים של יורו 1996 עם נקודה אחת. לאחר טורניר זה, ויקי השתתף עם שווייץ במספר טורנירי מוקדמות, אך שווייץ לא הצליחה להעפיל לטורנירים גדולים נוספים עד ליורו 2004. ויקי זומן לסגל השווייצרי לטורניר זה, ופתח בהרכב בשלושת משחקיה של שווייץ, שהודחה שוב בשלב הבתים עם נקודה אחת.
במוקדמות מונדיאל 2006 הבקיע ויקי את שערו היחיד במדים הלאומיים, בניצחון 3-1 על איי פארו. בשנת 2006 זומן ויקי לסגל השווייצרי למונדיאל 2006. ויקי פתח בהרכב בכל משחקיה של שווייץ בטורניר זה, בו צלחה את שלב הבתים ללא ספיגה. ויקי ושווייץ הודחו בשמינית הגמר על ידי נבחרת אוקראינה בפנדלים לאחר 0-0 בתום 120 דקות וכך ויקי היה חלק מחוליית ההגנה היחידה בהיסטוריית המונדיאלים שהודחה מבלי לספוג שער אחד לאורך כל הטורניר. ויקי המשיך לשחק בנבחרת שווייץ עד לשנת 2008, ולא זומן ליורו 2008 שנערך בשווייץ בעקבות הפציעה שלו.
קריירת אימון

לאחר פרישתו אימן ויקי את קבוצות הנוער של פ.צ. תון ולאחר מכן סרבט ז'נבה. בשנת 2013 החל ויקי לעבוד בפ.צ. בזל, תחילה כמאמן הקבוצה עד גיל 18 ולאחר מכן כמאמן הקבוצה עד גיל 21. בעונת 2017/18 קיבל ויקי הזדמנות לאמן את הקבוצה הבכירה של פ.צ. בזל, וסיים עמה במקום השני בליגה, מרחק 15 נקודות מהאלופה יאנג בויז ברן. ויקי החל את עונת 2018/19, אך פוטר כבר ביולי 2018 בעקבות פתיחת עונה חלשה, והוחלף במרסל קולר.
מנהרת קווינס מידטאון

| --- | --- |

הכניסה למנהרה מהצד של מנהטן
 מידע כללי
 סוג:  מנהרת כביש 
 מיקום:  ניו יורק 
 מדינה:  ארצות הברית 
 מפעיל:  רשות המנהרות וגשר טריבורו 
 הקמה ובנייה
 תקופת הבנייה:  ? – 15 בנובמבר 1940
 תאריך פתיחה רשמי:  15 בנובמבר 1940 
 אדריכל:  Ole Singstad 
 קואורדינטות:  40°44′44″N 73°57′53″W﻿ / ﻿40.745555555556°N 73.964722222222°W﻿ / 40.745555555556; -73.964722222222
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזימנהרת קווינס מידטאון(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזימנהרת קווינס מידטאון(למפת מנהטן רגילה) מנהרת קווינס מידטאון(למפת מנהטן מוגדלת) מנהרת קווינס מידטאון
 
מנהרת קווינס מידטאון (באנגלית: Queens Midtown Tunnel) היא מנהרת אגרה המקשרת בין רובע קווינס לרובע מנהטן בעיר ניו יורק, בעוברה תחת איסט ריבר.
הקמת המנהרה ומבנה

המנהרה נבנתה בשנת 1940 והיא מורכבת משתי מנהרות מקבילות, שבכל אחת שני נתיבי כלי רכב.
המנהרה בבעלות העיר ניו יורק ומנוהלת על ידי רשות המנהרות וגשר טרייבורו.
המנהרה באמנות

בשנת 1997 הופיעה המנהרה בסרט "גברים בשחור" בסצנה בה נוסעים טומי לי ג'ונס וויל סמית' על תקרת המנהרה.
וול סטריט 120

| --- | --- |

וול סטריט 120. מבט מהאיסט ריבר
 מידע כללי
 סוג:  גורד שחקים 
 שימוש:  משרדים
 כתובת:  וול סטריט 120, מנהטן, ניו יורק
 מיקום:  מנהטן 
 מדינה:  ארצות הברית
 בעלים:  לארי סילברסטיין
 הקמה ובנייה
 תקופת הבנייה:  1929–1931 (כשנתיים)
 תאריך פתיחה רשמי:  מרץ 1930 
 אדריכל:  אלי ז'אק קאן 
 סגנון אדריכלי:  אר דקו 
 מידות
 גובה:  121.6 מטר
 קומות:  34 
 קואורדינטות:  40°42′18″N 74°0′21.6″W﻿ / ﻿40.70500°N 74.006000°W﻿ / 40.70500; -74.006000
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיוול סטריט 120(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיוול סטריט 120(למפת מנהטן רגילה) וול סטריט 120(למפת מנהטן מוגדלת) וול סטריט 120
 
וול סטריט 120 (באנגלית: 120 Wall Street) הוא גורד שחקים הממוקם בוול סטריט 120 במנהטן, ניו יורק, ארצות הברית. הבניין מתנשא לגובה של 121.6 מטרים והוא בעל 33 קומות מעל פני הקרקע. הוא תוכנן על ידי האדריכלים בוכמן וקאהן ונבנה בין השנים 1931-1929.
היסטוריה

בפברואר 1929 הודיע תאגיד Greenmal Holding כי הוא לוקח הלוואה כדי להקים את הבניין. עלותו הוערכה דאז בכ-12 מיליון דולר אמריקאי. הוא תוכנן על ידי האדריכלים בוכמן וקאהן (Buchman & Kahn) בשטח כולל של 2,100 מ"ר לקומה והוא יושב על 51 כלונסאות.
עד שנות השבעים של המאה ה-20 היה הבניין הגבוה בעיר שממוקם על גדות האיסט ריבר.